Diari Oficial de la Generalitat Valenciana


Sumari del DOGV 4958, del 03-03-2005 (2005/1846)

RESOLUCIÓ de 21 de gener de 2005, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme, d'1 de febrer de 2000, i es declara definitivament aprovada la modificació número 3 de les normes subsidiàries de Camporrobles.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1846


Data del document
:   21-01-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Camporrobles
    * pla d'urbanisme

RESOLUCIÓ de 21 de gener de 2005, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme, d'1 de febrer de 2000, i es declara definitivament aprovada la modificació número 3 de les normes subsidiàries de Camporrobles. [2005/M1846]
  
Després d'esmenar-se les deficiències a què es refereix l'Acord de la Comissió Territorial d'Urbanisme, d'1 de febrer de 2000, relatiu a la modificació número 3 de les normes subsidiàries de Camporrobles i de conformitat amb el que ha ordenat la Resolució del director general de Planificació i Ordenació Territorial, de data 21 de gener de 2005, per la qual es declara definitivament aprovada aquesta modificació, es publica l'esmentat acord:
  
La Comissió Territorial d'Urbanisme de València, en sessió celebrada el dia 1 de febrer de 2000, va adoptar l'acord següent:
  
Vist l'expedient remés per l'Ajuntament de Camporrobles referit a la modificació número 3 de les seues normes subsidiàries, i de conformitat amb els següents
  
Antecedents de fet
  
1. El projecte es va sotmetre a informació pública mitjançant un acord del Ple de l'Ajuntament, en sessió celebrada el dia 5 de maig de 1999. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 29 de juliol de 1999.
  
2. El projecte consta d'una memòria comprensiva dels apartats següents: antecedents, objecte de la modificació, descripció, justificació, paràmetres edificatoris i usos permesos, i s'acompanya de plànol de situació i plànol parcel·lari.
  
3. L'objecte de la modificació és la creació, a tenor de l'article 18.4 de la Llei del Sòl No Urbanitzable de la Generalitat Valenciana, d'una zona d'ús industrial en sòl classificat com a no urbanitzable comú.
  
Aquesta zona de 34.000 m² es troba al nord del nucli urbà, a uns 800 metres d'aquest i a 500 metres de la carretera de Mira CV-470, els terrenys són de propietat municipal.
  
La modificació es justifica en el compliment del que ha assenyalat l'apartat 4 de l'article 18 de la Llei del Sòl No Urbanitzable, tant pel que fa a l'exigència de població menor de 5.000 habitants, com en la resta dels requisits mencionats en aquest apartat.
  
L'accés es realitzarà pel camí de la Font, que es troba asfaltat fins a la mateixa font del Molón.
  
Els paràmetres aplicables són els següents:
  
Sector: 34.898 m²
  
Superfície parcel·les: 20.881 m² (59,83%)
  
Espai lliure més viari: 14.017 m² (40,17%).
  
Tipologia edificatòria: blocs aïllats separats per espais públics
  
Parcel·la edificatòria: la superfície mínima de parcel·la serà de 500 m²
  
Edificabilitat màxima: l'aprofitament sobre parcel·la neta serà de 3m³/m²
  
Ocupació de parcel·la: l'edificació pot ocupar una superfície màxima en planta del 50% de la parcel·la neta.
  
Altura màxima de l'edificació: serà de 10 metres excepte per a les ximeneres, sitges i la resta d'elements d'edificació singular en què l'altura serà lliure.
  
Reculades: 5 metres, la distància a límits laterals és de 2,5 metres.
  
Estacionament: dins de cada parcel·la serà d'una plaça per cada 100 m² d'edificació.
  
Així mateix s'estableixen les condicions d'ús, l'ús dominant és l'industrial i l'emmagatzematge agropecuari, i s'establixen com a usos permesos els de garatges i serveis del transport, artesania, indústria i emmagatzematge i zones verdes.
  
En aquest sector es delimita una única unitat d'execució, i s'ha de garantir el subministrament d'energia elèctrica, l'abastiment d'aigua potable i el sanejament de les parcel·les, com també la urbanització general del sector.
  
4. Durant la tramitació de l'expedient s'ha sol·licitat, amb data 14 de novembre de 1994, informe de la Divisió de carreteres de la Direcció General d'Obres Públiques, i amb data 20 de gener de 2000, informe del Servei de Vies i Obres de la Diputació de València.
  
El dia 27 de desembre de 1999, l'Oficina del Pla de Carreteres de la COPUT emet un informe en el qual s'indica el següent:
  
«a) L'àrea industrial confronta amb el camí de la Font que connecta amb la CV 470 del sistema viari de la Comunitat
  
b) La CV-470 té una IMD de 1287 vehicles/dia
  
c) La CV-470 és de titularitat provincial, és competència de la Diputació de València.
  
Amb data 26 de gener de 2000, el Servei d'Explotació de la Diputació de València emet l'informe següent:
  
A l'àrea industrial que es pretén implantar s'accedeix mitjançant un camí a la carretera V-502 (CV-470) de Camporrobles al límit de la província de Conca.
  
En la documentació presentada falta completar la mencionada connexió, grafiar-la com a tal i comprovar les condicions de seguretat del mencionat accés i en cas necessari completar la seua remodelació.
  
Per l'anteriorment exposat s'informa desfavorablement, mentre no s'esmene la mencionada deficiència.»
  
5. Camporrobles compta amb normes subsidiàries de planejament aprovades definitivament per la Comissió Territorial d'Urbanisme en data 1 de juny de 1987.
  
6. La Comissió Informativa de la Comissió Territorial d'Urbanisme de València, en sessió celebrada el 21 de gener de 2000, va emetre un informe relatiu al projecte que ens ocupa, i complix així el que ha preceptuat l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
2. La documentació es pot considerar completa, a l'efecte del compliment del que ha preceptuat l'article 27 de la LRAU.
  
3. Amb data 20 de gener de 1999, l'Ajuntament de Camporrobles aporta plànol d'alineacions en què queden reflectides les seccions dels vials perimetral i intern de sector, com també l'amplària del camí d'accés de titularitat municipal.
  
Respecte d'això, i durant la celebració de la sessió de la Comissió Informativa, es considera per part de Servei de Vies i Obres de la Diputació de València la necessitat de justificar l'enllaç d'aquest camí municipal amb la carretera de titularitat de la Diputació de València, i amb data 26 de gener de 2000, s'emet l'informe citat anteriorment, per la qual cosa s'ha de complir aquest.
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, com es recull en l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada l'1 de febrer de 2000, acorda:
  
Supeditar l'aprovació definitiva de la modificació número 3 de les normes subsidiàries de Camporrobles, en els termes indicats en el fonament de dret tercer.
  
Una vegada que l'Ajuntament de Camporrobles esmene aquests aspectes procedirà a donar compte d'això al president d'aquesta Comissió qui queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el butlletí oficial sense necessitat de nou acord d'aquesta Comissió a la qual ha d'informar posteriorment dels fets actuats.
  
Contra la present resolució, que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjudici que puga exercir qualsevol altre recurs que estime oportú.
  
Amb data 22 de desembre de 2004, els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament de Camporrobles i s'informa favorablement d'aquesta, es considera acomplert l'acord de la Comissió Territorial d'Urbanisme de València de data 1 de febrer de 2000.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació.
  
El director general de Planificació i Ordenació Territorial considera aprovada definitivament la modificació número 3 de les normes subsidiàries de Camporrobles.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
València, 21 de gener de 2005.- El director general de Planificació i Ordenació Territorial: Pedro Grimalt Ivars.